इसके बाद रोहित शर्मा ने हार्दिक से साथ 25 गेंद में 43 रन की साझेदारी करके पारी को संभाला लेकिन 14वें ओवर की आखिरी गेंद पर रोहित ने मिडऑफ की दिशा में खेलने की कोशिश की। मैच में एक बार फिर मैक्सवेल और बोल्ट ने फिल्डिंग में जुगलबंदी दिखाते हुए रोहित का कैच लपक लिया। रोहित ने 13 रन बनाए। रोहित के आउट होने के बाद हार्दिक भी ज्यादा देर तक पिच पर नहीं टिक सके और मिश्रा ने उन्हें बैकवर्ड प्वाइंट पर खड़े तेवतिया के हाथों कैच करा दिया। हार्दिक ने 17 गेंद में 27 रन बनाए। आखिर में मयंक ने थोड़ी देर बेन कटिंग का साथ दिया लेकिन 19वें ओवर की आखिरी गेंद पर बोल्ट ने उन्हें बोल्ड कर मुंबई को आठवां झटका दिया। आखिर में हर्षल पटेल ने दो विकेट लेकर मुंबई के प्लेऑफ में पहुंचने का सपना तोड़ दिया।